Mandag sidst på eftermiddagen opstod der ild i et stykke natur på heden ved Kystvej nær Hotel Fyrklit ved Hirtshals. De lokale brandfolk rykkede hurtigt ud og havde fuld kontrol over ilden. Det skriver Kanal Hjørring. Flere havde ringet og alarmeret brandvæsnet omkring branden ved Hirtshals, og et af disse opkaldt var gået til alarmcentralen i Odense. Det sker automatisk, når der er optaget på den nærmeste alarmcentral. Det skriver Nordjyske. Dette opkaldt blev imidlertid sendt videre til Thisted brandvæsen, som forgæves kørte rundt og ledte efter branden ved Vorupør. - Det er naturligvis ærgerligt, når sådan noget sker. Vi har talt med alarmcentralen i Odense om det, siger indsatsleder Lars Bjørndal til Nordjyske.

Opsummering:
Hurtig udtrykning begrænsede skaderne ved årets måske første naturbrand nær Hirtshals Fyr. Det skriver Kanal Hjørring.